Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israelin puolustusvoimat (IDF) on saavuttanut uusia voittoja -
jahdatessaan Hamas-johtoa Etelä-Gazassa.
Bidenin hallinto painostaa Israelia yhä voimakkaammin, -
jotta se ei laajentaisi maahyökkäystään -
Hamasin viimeiseen linnakkeeseen, Rafahiin.
Saksa lähettää fregatin Punaiselle- merelle. USA ja Britannia kiihdyttävät -
Kanadan, Australian ja Alankomaiden tuella -
ilmaiskujaan Iranin tukemaa jemeniläistä Ansar Allahia vastaan.
IDF on saanut operatiivisia voittoja Etelä-Gazassa.
Samalla se jatkaa jäljellä olevien terroripesäkkeiden tuhoamista -
Keski- ja Pohjois-Gazassa.
IDF:n erikoisjoukot ovat saavuttaneet huomattavaa edistystä -
Etelä-Gazan Khan Yunisissa käytävässä maanalaisessa sodassa.
IDF on saanut arvokasta tiedustelutietoa -
jahdatessaan Hamasin johtoa -
ja paikantaessaan Gazassa yhä olevia 136 israelilaispanttivankia.
Jatkamme operointia, jotta saamme luotua edellytykset -
kaikkien panttivankien vapauttamiselle.
Se on moraalinen, kansallinen ja kansainvälinen velvollisuus.
Se on kompassimme, jonka mukaan toimimme.
Sotilaamme operoivat yhä Khan Yunisissa Etelä-Gazassa -
ja tehostavat voittojaan Pohjois-Gazassa.
Erikoisyksiköt ja turvallisuuspalvelut operoivat Khan Yunisin tunneleissa -
hyödyntäen huipputeknologiaa ja tarkkaa tiedustelutietoa -
Hamasin strategisten maanalaisten tilojen paikantamiseen.
Olemme saavuttaneet valtaosan -
Khan Yunisin alla kilometri- kaupalla kulkevista tunneleista.
Löysimme tilat, joissa Hamasin johtajat piileksivät -
ja joista käsin he johtivat taisteluja. Osassa tunneleista -
pidettiin panttivankeja ja säilytettiin tiedustelumateriaalia.
Amiraali Hagari sanoi viime päivien tiedustelutietojen osoittavan, -
että Hamas ja sen johtaja Yahya Sinwar -
ovat saaneet mittavaa tukea Iranilta.
Israelin puolustuslaitos selvensi liittolaisilleen aikeitaan -
laajentaa maaoperaatiotaan rajakaupunki Rafahiin.
Rafah sijaitsee Gazan ja Egyptin rajalla.
Sitä pidetään Hamasin viimeisenä linnakkeena.
Tapahtumat saivat kuitenkin dramaattisen käänteen -
USA:n ilmoitettua, -
ettei se tue Israelin maaoperaation laajentamista etelämmäs, -
vaikka Hamasin tuhoaminen sitä edellyttäisikin.
Emme ole nähneet vakuuttavia suunnitelmia siitä, -
että Israel suunnittelisi välitöntä ja mittavaa operaatiota Rafahiin.
Miljoona palestiinalaista on hakenut suojaa Rafahista ja sen ympäristöstä.
Siellä on paljon Gazan sisäisiä pakolaisia.
Israelin armeijalla on velvollisuus alueella operoidessaan -
ottaa huomioon viattomien siviilien turvallisuus, -
etenkin niiden siviilien, -
jotka ajettiin taistelujen tieltä Gazan eteläosaan.
Niin laajamittaisen operaation suorittaminen -
ilman siviilien suojelua koskevaa suunnitelmaa olisi katastrofaalista.
Sellaiselle emme voi antaa tukeamme.
USA:n presidentti Joe Biden kertoi aiemmin tänään lehdistötilaisuudessa-
mielipiteensä Israelin sotatoimista, jotka maa aloitti sen jälkeen, -
kun Hamas oli hyökännyt Etelä-Israeliin, -
murhannut noin 1 200 israelilaista ja toteuttanut muita julmuuksia.
Olen sitä mieltä, kuten tiedätte, -
että Gazassa suoritetut vastatoimet -
ovat olleet ylimitoitettuja.
Alunperinhän Meksikon [Egyptin] presidentti Sisi -
ei halunnut avata porttia Gazaan humanitaarisia toimituksia varten.
Sain suostuteltua hänet avaamaan portin.
Suostuttelin myös Bibin avaamaan portin Israelin puolella.
Olen ponnistellut kovasti sen eteen, -
että humanitaarista apua saadaan toimitettua Gazaan.
Siellä monet viattomat näkevät nälkää ja kuolevat. Siitä pitää tulla loppu.
Presidentti Biden sanoi uskovansa, -
että yksi laukaiseva tekijä lokakuun 7. päivän verilöylyyn oli näkymä siitä, -
että Israel ja Saudi- Arabia saattaisivat normalisoida suhteensa.
Muistatte ehkä, että ihan alussa, juuri ennen Hamasin hyökkäystä, -
olin yhteydessä saudeihin ja muihin. Tarkoitus oli työstää sopimusta, -
jossa nuo maat tunnustaisivat Israelin olemassaolon oikeuden, -
hyväksyisivät Israelin osaksi Lähi-itää ja tunnustaisivat sen.
Vastineeksi Yhdysvallat tekisi tiettyjä sitoumuksia.
Ehdotetut sitoumukset liittyivät kahteen asiaan.
En mene niihin nyt tarkemmin, mutta toinen niistä koski -
heidän suojelemistaan luoteiselta arkkiviholliselta...
tai pikemminkin koilliselta.
Toinen asia koski ammusten ja tarvikkeiden toimittamista heille -
itsepuolustustarpeisiin. Sattumoisin sota puhkesi juuri tuohon aikaan.
Minulla ei ole todisteita, mutta ei ole perusteetonta epäillä, että Hamas -
käsitti mitä oli tapahtumassa ja halusi lopettaa hankkeen ajoissa.
Samalla kun Biden yritti hakea perimmäistä syytä 7.10. verilöylylle, -
Iran kiihdytti epävakautta lietsovia toimiaan eri puolilla Lähi-itää.
Iran oli raivoissaan kostoiskuista, -
joita USCentcom on kohdistanut sen tukemiin ryhmiin.
Iran varoitti tilanteen kärjistyvän entisestään.
Yhdysvaltojen ja Britannian sotilaalliset toimet Lähi-idässä, -
mukaan lukien niiden suorittamat sotilaalliset iskut -
Jemenissä, Irakissa ja Syyriassa -
sekä maiden jatkuva tuki Israelin sotatoimille, -
ovat ristiriidassa rauhanpuheiden kanssa. Yhdysvallat ja Britannia -
yrittävät levittää alueellisia kriisejä yhä laajemmalle.
Iranin tukemien Jemenin huthien johtaja Abdul-Malik al-Houthi -
syytti kyynisesti USA:ta -
Iranin alulle panemista vihollisuuksista.
Hän kerskaili terroriryhmänsä kyvyillä lamauttaa kansainvälinen meriliikenne
Bab el-Mandebin salmella ja lähiseudun muilla merireiteillä.
Operaatiot jatkuivat tällä viikolla -
Punaisellamerellä ja Bab el-Mandebin salmella.
Israeliin kytkeytyvä laivaliikenne on tyrehtynyt melkein kokonaan.
Israelilaisvihollisen laivojen liikennöinti on lähes tyystin loppunut -
Bab el-Mandebilla ja Punaisellamerellä, -
mikä on todellinen saavutus ja merkittävä voitto.
Huthijohtaja kommentoi -
USA:n ja Britannian Ansar Allahia vastaan tekemiä iskuja -
väittäen, etteivät iskut murenna Ansar Allahin määrätietoisuutta.
Iskut eivät suojele israelilaislaivoja.
Niiden avulla ei saada Israeliin suuntautuvaa -
tai Israeliin kytkeytyvää laivaliikennettä palaamaan ennalleen.
Se on tuhoon tuomittu tavoite, -
kuten käytäntö on jo Allahin armosta osoittanut.
Iskut eivät hyödytä heitä millään tavalla.
Nyt, kenties ensimmäistä kertaa II maailmansodan jälkeen, -
Yhdysvallat on löytänyt itsensä sellaisesta ahdingosta, -
että sen laivoista ja sota-aluksista on tullut iskun kohteita.
Yhdysvallat ja Iso-Britannia tekivät -
Kanadan, Australian ja Alankomaiden tarjoamalla henkilöstötuella -
ilmaiskuja seitsemään huthi- kohteeseen varhain perjantaiaamuna.
Lähes päivittäiset iskut -
ovat heikentäneet Iranin tukemien huthien sotilaallisia valmiuksia.
Pentagonin tiedottaja Pat Ryder korosti kuitenkin, -
että USA ei halua vihollisuuksien laajenevan.
Toistan jälleen, että Yhdysvallat ei halua tilanteen kärjistyvän enempää.
Iskut olivat suora vastaus Iranin tukemien huthien toimiin.
Emme epäröi puolustaa ihmishenkiä ja merirahdin vapaata kulkua -
yhdellä maailman tärkeimmistä merireiteistä.
Punaisenmeren tilanne vaikuttaa Saksan ja muun Euroopan talouteen.
Saksan laivasto ilmoitti lähettäneensä-
Hessen-nimisen fregattinsa Punaisellemerelle.
Alus liittyy iskuryhmä 153:een, joka on alueella -
turvaamassa strategista merireittiä huthien hyökkäyksiltä.
Teollisuutemme ja itsepuolustuskykymme -
nojaavat vapaisiin merikauppareitteihin.
Merireitit muodostavat noin 90 prosenttia -
Euroopan ja Saksan huoltoyhteyksistä.
Punainenmeri on toiseksi tärkein merireitti maailmassa.
Ever Givenin tapaus kolme vuotta sitten antaa osviittaa siitä, -
mitä tapahtuu, jos tämä reitti katkeaa.
Teollisuus pysähtyy osin kokonaan, kauaskantoisin seurauksin.
Nykyinen tilanne Punaisellamerellä -
on jo synnyttänyt pullonkauloja toimitusketjuihin -
ja pakottanut jotkin yritykset lopettamaan tuotantonsa.
Kiitos seurasta.
TV7 Israel toimii lahjoitusten varassa eikä tavoittele voittoa.
Koko tuotantomme on katsottavissa ilmaiseksi.
Jos tuotantomme on siunannut sinua ja haluat tukea kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Rukoillaan rauhaa Jerusalemille ja pelastusta Israelille.
Olen Jonathan Hessen. Shabat shalom ja siunausta.
Nähdään tulevien ohjelmien parissa, jos Luoja suo.
Siihen saakka shalom Jerusalemista.
Suomennos: Sirpa Kaukonen